সামুদ্রিক উদ্ভিদ, বিশেষ করে মাছ ও অন্যান্য জলচর প্রাণীদেহে প্রচুর আর্সেনিক যৌগ পাওয়া যায়। এদের বেশিরভাগই নির্দোষ ও নির্বিষ আর্সেনিক। যথা আর্সেনোবিটেন, আর্সেনোগার ইত্যাদি। আর্সেনোবিটেনের প্রাচুর্যই সর্বাধিক। এর আবিষ্কার সাম্প্রতিক, 1977 সালে পাথুরে চিংড়িতে (rock lobster) সবরকম বৈজ্ঞানিক পরীক্ষা করেই এর আণবিক গঠন সুনির্দিষ্ট হয়েছে। আর্সেনোসুগার বিপাকীয় ক্রিয়ায় আর্সেনোবিটেনে পরিণত হয়। চিংড়ি থেকে শামুক, ঝিনুক, নানারকম সামুদ্রিক মাছে জৈব রাসায়নিকের আধিত্য। পৃথিবীতে রেকর্ড পরিমানে আর্সেনিক সঞ্চয় পাওয়া গেছে Thanyx marione নামে একটি polychaete worm-এ তার শুকনো দেহে আর্সেনিক মাত্রা 2000 পিপিএম। আর তার একটি অঙ্গে (palps) আর্সেনিকমাত্রা 6000 থেকে 13, 000 পিপিএম। এর বেশিটাই জৈব আর্সেনিক। আন্তর্জাতিক বিজ্ঞান সাহিত্যভান্ডারে জীবমন্ডলের সর্বত্র আর্সেনিক যৌগসমূহের উপস্থিতি মাত্রা, রাসায়নিক প্রকৃতি ও রসায়নিক ক্রিয়াবিধির বিপুল তথ্য ছড়িয়ে আছে।